text: Spellerberg: Vi spiller ikke helt i bund
  08 marts 2014 kl. 15.48
  KIF Kolding København spillede sig i pokalfinalen uden at spille sig helt ud. Håber det hjælper i finalen.
  KIF Kolding København vandt med ni mål over HC Midtjylland ved Final4-stævnet i Aarhus lørdag eftermiddag.
  Med så stor en sejr i semifinalen, er det oplagt, at vinderne ikke spillede sig ud mod holdet, som lige har vundet dansk herrehåndbolds næstbedste række.
  Landsholdsspiller Bo Spellerberg mener, at KIF-spillerne leverede varen, men de spillede sig dog ikke helt ud.
  - I og med, at vi er sådan rimeligt foran langt hen af vejen, er vi ikke tvunget til at spille helt i bund. Bortset altså fra en periode tidligt i anden halvleg, hvor de kommer op og snuser til det - der er vi nødt til at spille igennem, siger han.
  Bo Spellerberg ser helst, at KIF Koldings finalemodstander får en hård og gerne også lang kamp i sin semifinale, men er også nødt til at tro på sit eget hold.
  - Vi ved, at vi skal ud at præstere, og det håber vi, at vi kan. Vi er en klub, som er sat i verden for at vinde titler. Det gælder både pokalturneringen og DM, og at nå så langt som muligt i Champions League. Så det går vil selvfølgelig efter hver gang, vi har chancen, siger han.
  KIF Kolding København vandt med 29-20 i semifinalen ved Final4-stævnet - efter 13-8 ved pausen.
  